Vestlendingar í baráttu um formannssæti í UMFÍ Ljóst er að Helga Guðrún Guðjónsdóttir , sem gegnt hefur formennsku í stjórn UMFÍ síðustu sex árin , fær mótframboð á 48. sambandsþingi UMFÍ sem haldið verður í Stykkishólmi 11. - 13. október nk . Þetta er í fyrsta sinn sem Helga Guðrún fær mótframboð í sinni formannstíð , en hún hefur síðustu tvö árin verið búsett í Grundarfirði . Helga Guðrún hefur með störfum sínum fyrir UMFÍ verið aðstoðarskólastjóri Grunnskóla Grundarfjarðar auk þess að kenna við skólann . Það er samherji hennar í ungmennahreyfingunni , Vestlendingurinn Skafti Steinólfsson sem hefur ákveðið að gefa kost á sér til formanns . Hann er gjaldkeri í Ungmennafélaginu Skagaskaga á Akranesi og hefur setið í stjórn UMFÍ síðustu tvö árin . Sjá nánar í nýjasta tölublaði Skessuhorns sem kom út í gær . Þar er m.a. rætt við Skafta og Helgu .